Sporazum

o spremembi Sporazuma med Evropsko gospodarsko skupnostjo in Vlado Demokratične republike Sao Tome in Principe o ribolovu v obalnih vodah Sao Tome in Principe, podpisanega v Bruslju dne 1. februarja 1984

Člen 1

Priloga iz člena 4 in Protokol iz člena 6 Sporazuma med Evropsko gospodarsko skupnostjo in Vlado Demokratične republike Sao Tome in Principe o ribolovu v obalnih vodah Sao Tome in Principe, podpisanega dne 1. februarja 1984, se nadomestita z besedili, priloženimi temu sporazumu.

Člen 2

Ta sporazum, sestavljen v dveh izvodih v danskem, nemškem, grškem, angleškem, francoskem, italijanskem, nizozemskem, portugalskem in španskem jeziku, pri čemer je vsako od teh besedil enako verodostojno, začne veljati na dan podpisa.

Uporablja se do 1. junija 1987.

--------------------------------------------------

PRILOGA

POGOJI ZA IZVAJANJE RIBOLOVNIH AKTIVNOSTI PLOVIL SKUPNOSTI V RIBOLOVNI CONI SAO TOME IN PRINCIPE

1. Postopek za vlogo in izdaja dovoljenj, ki plovilom, ki plujejo pod zastavo države članice Skupnosti omogočajo ribolov v ribolovni coni Sao Tome in Principe, sta kot sledi:

Ustrezni organi Skupnosti prek organov Komisije Evropskih skupnosti na Sao Tome in Principe predložijo Ministrstvu za ribištvo preko imenovanih organov Sao Tome in Principe vlogo za vsako plovilo, ki želi opravljati ribolov na podlagi Sporazuma, vsaj dvajset dni pred datumom zahtevanega začetka veljavnosti.

Vloga se izdela na obrazcih, ki jih v ta namen predpiše vlada Demokratične republike Sao Tome in Principe in katerih vzorec je v Prilogi.

Dovoljenja se izdajo za določeno plovilo. Na zahtevo Komisije Evropskih skupnosti pa se dovoljenje za plovilo v primeru višje sile nadomesti z dovoljenjem za drugo plovilo Skupnosti, ki ima podobne lastnosti.

Ko so podpisana, organi Sao Tome in Principe pošljejo potrdila lastnikom ladij ali njihovim zastopnikom preko organov Komisije Evropskih skupnosti na Sao Tome in Principe.

Dovoljenje mora biti ves čas na krovu.

2. Dovoljenja se izdajo za obdobje enega leta in so obnovljiva.

Pristojbine, ki jih plačajo lastniki ladij, določene v členu 4 Sporazuma in navedene v členu 1 Protokola, znašajo 20 ECU na tono ulova v ribolovni coni Sao Tome in Principe.

3. Dovoljenja se izdajo po plačilu pavšalnega zneska 1500 ECU na leto nacionalni banki Sao Tome in Principe za vsako zamrzovalno plovilo za ribolov tunov s potegalko in 200 ECU na leto za vsako plovilo za ribolov tunov z ribiško palico, ki ustrezajo pristojbinam, ki se plačajo za:

- 75 ton ulovljenih tun na zamrzovalno plovilo za ribolov tunov s potegalko na leto,

- 10 ton ulovljenih tun na plovilo za ribolov tunov z ribiško palico na leto.

4. Ob izteku vsakega koledarskega leta se sestavi začasni obračun pristojbin za ribolovno leto na podlagi izjav o ulovu, ki jih izdelajo lastniki ladij in se hkrati pošljejo pristojnim organom Sao Tome in Principe in pristojnim oddelkom Komisije Evropskih skupnosti. Ustrezen znesek se plača nacionalni banki Sao Tome in Principe najkasneje do 31. marca tekočega leta.

Pristojni oddelki Komisije sestavijo končni obračun pristojbin za leto potem, ko strokovni znanstveni organ v regiji preveri količino ulova.

O končnem obračunu se obvestijo lastniki ladij, ki imajo trideset dni časa, da izpolnijo svoje finančne obveznosti.

Če pa je znesek nižji od zgoraj navedenega predplačila, se nastali saldo ne vrača lastnikom ladij.

5. Pred začetkom veljavnosti Sporazuma organi Sao Tome in Principe pošljejo obvestilo o režimih za plačilo pristojbin, zlasti o računih in valutah, ki se uporabijo.

6. Ob vsakem vstopu v ribolovno cono Sao Tome in Principe ter izstopu iz njega plovila Skupnosti radijski postaji na Sao Tome in Principe pošljejo podatke o količini ulova na krovu. Lastniki ladij se obvestijo o identifikacijskem signalu ob izdaji dovoljenja. Plovilo, ujeto pri ribolovu ne da bi obvestilo radijsko postajo Sao Tome in Principe o svoji prisotnosti, se obravnava kot plovilo brez dovoljenja;

Plovila na zahtevo organov Sao Tome in Principe dovolijo opazovalcem vstop na krov. Opazovalci ne bi smeli ostati na krovu dlje kot je potrebno, da opravijo kontrolo ulova po naključnem izboru.

7. Če bi bile možnosti ribolova za z zamrzovalno plovilo za ribolov tunov s potegalko dane na razpolago plovilom Skupnosti v skladu z drugim pododstavkom člena 1 Protokola, takšna plovila ne smejo opravljati ribolovnih aktivnosti znotraj cone dvanajstih milj in od njih se zahteva, da iztovorijo del ulova za zadovoljevanje lokalnih potreb.

VLOGE ZA DOVOLJENJE ZA RIBOLOV

1. Velja od: … do: …

2. Ime plovila: …

3. Ime lastnika ladje: …

4. Pristanišče in številka registracije …

5. Tip ribolova: …

6. Dovoljena velikost očesa mreže: …

7. Dolžina plovila: …

8. Širina plovila: …

9. Bruto registrska tonaža: …

10. Prostornina skladišč: …

11. Nazivno število vrtljajev motorja: …

12. Vrsta izdelave: …

13. Običajno število mornarjev na krovu: …

14. Radijska/električna oprema: …

15. Ime poveljnika: …

Za zgoraj navedene podatke je odgovoren izključno lastnik ladje ali njegov zastopnik.

Datum vloge: …

--------------------------------------------------

Protokol

o dovoljenih za ribolov in finančnem nadomestilu za obdobje od 1. junija 1987 do 31. maja 1990

Člen 1

Od 1. junija 1987 za obdobje treh let se na podlagi člena 2 Sporazuma odobri 52 dovoljenj za ribolov za zamrzovalna plovila za ribolov tunov s potegalko in 10 dovoljenj za plovila za skladiščenje svežih tunov za ribolov z ribiško palico.

Poleg teh dovoljenj in na zahtevo Skupnosti se lahko izdajo dovoljenja za druge kategorije ribiških plovil ob upoštevanju pogojev o ribolovnih aktivnostih in finančnih režimih, ki bodo določeni.

Člen 2

Finančno nadomestilo iz člena 6 Sporazuma za obdobje iz člena 1 znaša 1425000 ECU, ki se plačajo v treh enakih letnih obrokih.

Ta znesek krije ribolovne aktivnosti do ulova 9500 ton tunov na leto; če količina ulova plovil Skupnosti v ribolovni coni Sao Tome in Principe presega to količino, se prej navedeni znesek ustrezno poveča. Ne glede na dejansko količino ulova pa se znesek finančnega nadomestila omeji na 2000000 ECU za čas trajanja Protokola, ki se plača v treh enakih letih obrokih.

Člen 3

Za uporabo nadomestila iz člena 2 je pristojna izključno vlada Demokratične republike Sao Tome in Principe. Nadomestilo se plača na račun, odprt pri nacionalni banki Sao Tome in Principe.

Člen 4

Skupnosti prispeva tudi do 450000 ECU za financiranje znanstvenih in tehničnih programov na Sao Tome in Principe, namenjenih za izboljšanje podatkov o ribolovnih virih v ribolovni coni Sao Tome in Principe. Prispevek se porabi za:

1. izvajanje raziskovalne plovbe za izboljšanje znanja o virih lupinarjev;

2. pokrivanje sodelovanja Sao Tome in Principe v naslednjih mednarodnih organih: Regionalni ribiški odbor za Gvinejski zaliv in ICCAT;

3. pokrivanje sodelovanja na mednarodnih sestankih o ribištvu.

Ta znesek se da na razpolago ministrstvu za ribištvo. Pristojni organi So Tome in Principe pošljejo Komisiji kratko poročilo o rezultatih raziskovalne plovbe za izboljšanje znanja o lupinarjih.

Člen 5

Če Skupnost ne bi izvedla plačil, predvidenih v tem protokolu, se začasno opusti uporaba Sporazuma o ribolovu.

--------------------------------------------------